nahid-hub/BLUGE-bengali-wikipedia-section-title-prediction huggingface dataset:
৭ম শতাব্দীর মাঝামাঝিতে হিউয়েন সাং পুন্ড্রবর্ধনে আসেন, তবে তার বিস্তারিত বিবরণে সোমপুরের বিহার ও মন্দিরের কোন উল্লেখ নেই। গোপালের পুত্র ধর্ম পাল (৭৮১ - ৮২২ খ্রি) সিংহাসনে আরোহণ করে দীর্ঘকাল রাজত্ব করেন ও রাজ্যকে বাংলা বিহার ছাড়িয়ে পাকিস্তানের উত্তর - পশ্চিম সীমান্তের গান্ধার পর্যন্ত বিস্তৃত করেন। সম্রাট ধর্মপাল অনেক নিষ্ঠাবান বৌদ্ধ ছিলেন ও তিনিই বিক্রমশীলা ও সোমপুর বিহার প্রতিষ্ঠা করেন। অন্য মতে, বিখ্যাত তিব্বতীয় ইতিহাস গ্রন্থ "পাগ সাম জোন ঝাং" এর লেখক অত্যন্ত সুস্পষ্টভাবে ধর্মপালের পুত্র দেবপাল (৮১০-৮৫০) কর্তৃক সোমপুরে নির্মিত বিশাল বিহার ও সুউচ্চ মন্দিরের উল্লেখ করেছেন। সোমপুর বিহারের ভিক্ষুরা নালন্দা, বুদ্ধগয়া প্রভৃতি ভারতীয় বিভিন্ন বৌদ্ধ তীর্থস্থানে অর্থ ও ধন রত্ন দান করতেন বলে বিভিন্ন লিপিতে উল্লেখ করা আছে, যা ১০ম - ১১শ শতাব্দীতে সমৃদ্ধশীল অবস্থার ইঙ্গিত বহন করে। এছাড়া ৯ম শতাব্দী পর্যন্ত পাল রাজাদের পৃষ্ঠপোষকতায় সোমপুর বিহার ছাড়াও অগ্রপুর (রাজশাহীর অগ্রাদিগুণ), উষ্মপুর, গোটপুর, এতপুর ও জগদ্দল ( রাজশাহীর জগদল) বিহারের উল্লেখ পাওয়া যায়। ৯ম শতাব্দীর শেষভাগে গুর্জর রাজ প্রথম ভোজ ও মহেন্দ্র পাল, পাল সাম্রাজ্যের বিশেষ ক্ষতিসাধন করেন। পরে ১০ম শতাব্দীর শেষভাগে পাল বংশীয় রাজা মহীপাল (৯৯৫ - ১০৪৩) সাম্রাজ্য পুনরুদ্ধার করেন ও সোমপুর বিহার মেরামত করেন। কিন্তু মহীপাল ও তার পুত্র নয়াপালের মৃত্যুর পর আবার পাল বংশের পতন শুরু হয়। এই সুযোগে মধ্যভারতের চেদীরাজ কর্ণ, চোলরাজ রাজেন্দ্র ও দিব্বো নামের এক দেশীয় কৈবর্ত সামন্ত নরপতি পর পর বরেন্দ্রভূমি আক্রমণ করেন। নালন্দায় পাহাড়পুর মন্দির ও বিহার ধ্বংসের উল্লেখ সম্ভবত এ সময়ের আক্রমণের। ১১শ শতাব্দীতে পাল বংশীয় রামপাল হৃতরাজ্য পুনরুদ্ধার করেন। ১২শ শতাব্দীতে দাক্ষিণাত্যের কর্ণাট থেকে আগত সেন রাজারা বাংলা দখল করেন। সে রাজদের আমলে সোমপুর রাজকীয় পৃষ্ঠপোষকতা হারায়। এ সময় শেষবারের মত সোমপুরের পতন শুরু হয়।
১৩শ শতাব্দীর শুরুতে ইখতিয়ার উদ্দিন মুহাম্মাদ বিন বখতিয়ার খলজী বাংলায় আক্রমণ করে উত্তরবঙ্গের বৃহদাংশ দখল করে নেন। সম্ভবত এই মুসলমান শাসকদের মূর্তিবিরোধী মনোভাবের ফলেই বৌদ্ধদের এই বিহার ও মন্দির সম্পূর্ণ রূপে ধ্বংস হয়ে যায়।

সঠিক অনুচ্ছেদ শিরোনাম কোনটি?
titleA. স্থাবর স্থাপত্য নিদর্শনসমূহ
titleB. ইতিহাস ও পটভূমি
titleC. স্নানঘাট
titleD. প্রত্নতাত্ত্বিক খনন
উত্তর: titleB
বিমানবন্দরটি এসেক্স কাউন্টিতে সাউথ-অন-সি এবং রচফোর্ড শহরের মধ্যে অবস্থিত; এসেক্স কাউন্টির সাউথএন্ডের ১.৫ নটিক্যাল মাইল (২.৮ কিমি; ১.৭ মাইল) উত্তরে এবং মধ্য লন্ডনের ৩৬ মাইল (৫৮ কিমি) পূর্বে অবস্থিত। এই বিমানবন্দরটিতে দক্ষিণ-পশ্চিম/উত্তর-পূর্ব অক্ষে একটি ১,৮৫৬ মিটার (৬,০৮৯ ফুট) দীর্ঘ অ্যাসফল্ট রানওয়ে রয়েছে এবং বিমানবন্দরটি যাত্রীবাহী বিমান বোয়িং ৭৬৭ এবং অনুরূপ প্রশস্ত দেহের বিমান পরিচালনা করতে সক্ষম।

বর্তমান টার্মিনালটি ২০১২ সালের ফেব্রুয়ারিতে সম্পন্ন হয়। টার্মিনালটি তখন থেকে প্রায় ৯০ মিটার প্রসারিত করা হয়েছে, যা প্রায় সুবিধার সঙ্গে আকারে তিনগুণ বেড়েছে। প্রাক্তন টার্মিনালটি এখন একটি বিজনেস লাউঞ্জ এবং কনফারেন্স রুম সহ নির্বাহী বিমান পরিচালনা করার সুবিধাদি সরবরাহ করে।

স্টোবার্ট গোষ্ঠীর মালিকানাধীন বিমানবন্দরের প্রবেশদ্বার সংলগ্ন একটি চার তারকা হলিডে ইন হোটেল, ২০১২ সালের ১ অক্টোবর এসেক্সের একমাত্র ছাদের রেস্তোরাঁয় খোলা হয়।

লন্ডন সাউথএন্ডকে পর পর তিন বছর ধরে গ্রাহক দল "হুইচ?" দ্বারা ব্রিটেনের সেরা বিমানবন্দর হিসাবে ভোট দেওয়া হয় ২০১৩, ২০১৪ এবং আবার ২০১৫ সালে। ২০১৩-২০১৯ সাল টানা ৬ বছরের জন্য লন্ডনের বিমানবন্দর সেরা বিমানবন্দর হল লন্ডন সাউথএন্ড।

সঠিক অনুচ্ছেদ শিরোনাম কোনটি?
titleA. বিমানসংস্থা এবং গন্তব্যগুলি
titleB. কার্যাবলী
titleC. বিবরণ
titleD. সংক্ষিপ্ত বিবরণ
উত্তর: titleC
বিহার সরকার টুসু সত্যাগ্রহ দমনের জন্য ১৯৫৪ সালের ফেব্রুয়ারি – মার্চ মাসে তথাকথিত নিরাপত্তা আইনে পাঁচটি টুসু দলের ৪০ জন সত্যাগ্রহী এবং লোকসেবক সঙ্ঘের অরুণচন্দ্র ঘোষ, তাঁর স্ত্রী লাবণ্যপ্রভা ঘোষ, লোকসভার সদস্য ভজহরি মাহাতো, সাংবাদিক অশোক চৌধুরী প্রমুখ ব্যক্তিকে গ্রেপ্তার করে। ১৯৫৪ খ্রিস্টাব্দের ১১ মার্চ বান্দোয়নের মধুপুর গ্রামে অবস্থিত লোকসেবক সঙ্ঘের অফিস ভাঙচুর করে পুলিশ প্রায় ২২৫০ কপি টুসু গানে মানভূম বই বাজেয়াপ্ত করে। ১৯৫৪ খ্রিস্টাব্দের ২১ মার্চ হবিবুল্লা নামক এক সাব-ডেপুটি ম্যাজিস্ট্রেট সশস্ত্র পুলিশ নিয়োগ করে মানবাজার থানার পিটিদারি গ্রামে টুসু সত্যাগ্রহীদের কাছ থেকে জরিমানা আদায়ের অজুহাতে তাদের বাড়ি ভাঙচুর, সম্পত্তি লুট এবং মহিলাদের উপর অকথ্য-অশালীন অত্যাচার করে। এইসময় পুলিশি অত্যাচারের সঙ্গে সঙ্গে বিহার সরকার মানভূমের জনসাধারণকে প্রলোভনস্বরূপ হিন্দিভাষা প্রচার ও প্রসারের নামে ৩০ লক্ষ টাকা অনুদান মঞ্জুর করেছিল। ৯ জুলাই বিহার কংগ্রেসের নেতা বিনোদানন্দ ঝায়ের নেতৃত্বে পুরুলিয়ার বন্দোয়ানে "বন্দোয়ান-কল্যাণ সমিতি" সভায় উদ্দেশ্যপ্রণোদিত ভাবে প্রচার চালানো হয় যে– ‘‘মানভূম বঙ্গাল মে নহী জায়েঙ্গে, জানে পর খুন কে নদী বহা দোঙ্গে।’’ মানবাজারেও হিন্দিতে প্রচার করা হয়– ‘‘মানবাজারবাসী বোল রহা বিহার মে রহেঙ্গে’’ এবং সর্বত্র প্রচার করা হয়– ‘‘মানভূম কা জনতা বোলতা হামরা বিহার মে রহেঙ্গে।’’

সঠিক অনুচ্ছেদ শিরোনাম কোনটি?
titleA. বিহার সরকারের অত্যাচার ও দমননীতি
titleB. আন্দোলন
titleC. প্রেক্ষাপট
titleD. ফলাফল
উত্তর: titleA
২০০৬ সালে এয়ারবাস এ-৩২০ এনহান্সড ( এ৩২০ ই ) প্রকল্পকে উন্নত করার একটি সিরিজ হিসাবে ৪-৫% দক্ষতা লাভকে বৃহত্তর উইলেটলেটস (২%), এয়ারোডাইনামিক রিফাইনামেন্টস (১%), ওজন সাশ্রয় এবং একটি নতুন বিমানের কেবিন হিসাবে লক্ষ্য করে । সেই সময় এয়ারবাসের বিক্রয় প্রধান জন লিহী বলেছিলেন, "আজকের এ৩২০ এর চেয়ে ৫% ভালোর জন্য নতুন প্রজন্মের বিমানের বহরে কে বহন করবে? বিশেষত যদি নতুন ইঞ্জিন প্রযুক্তির উপর ভিত্তি করে পরবর্তী দশকের দ্বিতীয়ার্ধে আরও ১০% উন্নতি আসতে পারে"। 

২০০৯ সালের নভেম্বরে দুবাই এয়ারশো চলাকালীন এয়ারবাস শার্কলেট মিশ্রিত উইংটিপ যন্ত্রটি চালু করে। এটি স্থাপনে বিমানে ওজন যোগ করে, তবে এরও বেশি উড়ানগুলিতে ৩.৫% জ্বালানী পোড়া হ্রাসের প্রস্তাব করে। 

সঠিক অনুচ্ছেদ শিরোনাম কোনটি?
titleA. উন্নয়ন
titleB. নতুন ইঞ্জিন বিকল্প
titleC. আরো দেখুন
titleD. অর্ডার এবং বিতরণ
উত্তর: titleA
নভিচক এজেন্টের একটি পরিসীমা ১৯৭০ ও ১৯৮০-এর দশকে উন্নত এবং পরীক্ষিত হয়েছিল, কিন্তু সোভিয়েত কাজাখস্তানের পভলদর কেমিক্যাল প্ল্যান্টের উদ্দেশ্যে নভিচক অস্ত্র উৎপাদন সাইটটি তখনও নির্মাণাধীন ছিল যখন ১৯৮৭ সালে রাসায়নিক অস্ত্রের ভবন ভাঙ্গার সিদ্ধান্ত নেওয়া হয় আসন্ন রাসায়নিক অস্ত্র সম্মেলনের পরিপ্রেক্ষিতে।

২০১৮ সালের মার্চ মাসে, সাবেক জিআরইউ এজেন্ট সের্গেই স্ক্রিপল এবং তার মেয়েকে রাসায়নিক প্রয়োগে যুক্তরাজ্যের সালিসবারিতে হত্যা করা হয়েছিল, পরে যা নভিচক এজেন্ট হিসেবে সনাক্ত করা হয়। এই ঘটনার ফলে রাশিয়ার সম্ভাব্য উৎপাদন ও রাসায়নিক অস্ত্র ব্যবহারের উপর নতুন বিতর্ক সৃষ্টি হয়, যুক্তরাজ্য রাশিয়ান সরকারকে অভিযুক্ত করার জন্য রাশিয়ান এজেন্টকে দোষারোপ করছে, এ দাবি রাশিয়া বার বার অস্বীকার করেছে।।

সঠিক অনুচ্ছেদ শিরোনাম কোনটি?
titleA. পারমানবিক অস্ত্র
titleB. জৈবিক অস্ত্র
titleC. নভিচক এজেন্ট
titleD. রাসায়নিক অস্ত্র
উত্তর: titleC
নাদুস-নুদুস দেখতে এ ছোট পেঁচার চোখের চারিদিক ও গলা সাদা। চোখের তারা ফ্যাকাশে থেকে সোনালি হলুদ। শরীরের তুলনায় মুখ ছোট। পিঠের দিক গাঢ় বাদামী, তার উপর বহু সাদা ফোঁটা থাকে। মাথার উপরের ফোঁটাগুলো ছোট আকারের। সাদাটে পেটের দিকে আনুভূমিক বাদামী রেখা দেখা যায়। বাদামী লেজে চিকন সাদা বলয়। ঠোঁট সবুজ, পা ও পায়ের পাতা অনুজ্জ্বল হলদে-সবুজ। স্ত্রী ও পুরুষ দেখতে অভিন্ন। দৈর্ঘ্যে কমবেশি ২৩ সেন্টিমিটার।

সঠিক অনুচ্ছেদ শিরোনাম কোনটি?
titleA. বিবরণ
titleB. আচরণ
titleC. প্রজনন
titleD. খাদ্যাভ্যাস
উত্তর: titleA
বাংলাদেশের বিভিন্ন সাংস্কৃতিক কর্মকান্ডে দেশী ঐতিহ্যের প্রতীক হিসেবে দোয়েল খুবই তাৎপর্যপূর্ণ। বিভিন্ন কবি-সাহিত্যিকদের লেখাতে এই পাখির উল্লেখ পাওয়া যায়। বাংলাদেশের মুদ্রাতে (টাকা) এই পাখির ছবি বহুল ব্যবহৃত। 
এই পাখির নামে বাংলাদেশের রাজধানী ঢাকাতে দোয়েল চত্বর নামে একটি সড়ক চত্বর আছে, যা ঢাকা বিশ্ববিদ্যালয়ের এলাকার মাঝে অবস্থিত।

সঠিক অনুচ্ছেদ শিরোনাম কোনটি?
titleA. সাংস্কৃতিক তাৎপর্য
titleB. বংশবিস্তার
titleC. বাসস্থান
titleD. লোকগাথা
উত্তর: titleA
উল্লেখযোগ্য রপ্তানী দ্রব্য: রেলওয়ে স্লিপার, কাঠের ফার্নিচার, পেয়ারা ও লেবু। চন্দনাইশের হাশিমপুর ও কাঞ্চননগর গ্রামে রয়েছে প্রায় ২ হাজার পেয়ারা বাগান। এসব বাগানে প্রতিবছর উৎপাদিত হয় প্রচুর পেয়ারা। চট্টগ্রাম-কক্সবাজার মহাসড়কের চন্দনাইশের বাদামতল, খানহাট রেলস্টেশন, বাগিচা হাট ও রৌশন হাটে প্রতিদিন সকালে পেয়ারার হাট বসে। দোহাজারীতে উৎপাদিত শাকসবজি থেকে চট্টগ্রামের চাহিদার বড় অংশের যোগান আসে।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. দর্শনীয় স্থান
titleC. স্বাস্থ্য
titleD. অর্থনীতি
উত্তর: titleD
১৯৭১ সালে ২৫শে মার্চ রাত্রিতে গণহত্যা শুরুর কয়েকদিন পর দিনাজপুরের বাঙ্গালী, আর্মি, ইপিআর, পুলিশ সহ মুক্তি বাহিনীল প্রায় ১৫০০সদস্য, ২২পি যানবাহন ও প্রচুর অস্ত্রসহ ঘুঘুডাঙ্গা গ্রামে ক্যাম্পে স্থাপন করে। এছাড়া দিনাজপুর শহরের সরকারী ও বেসরকারী প্রতিষ্ঠানের বহু কর্মকর্তা ও সাধারণ মানুষ পাক আর্মির অত্যাচারের ভয়ে ঘুঘুডাঙ্গা জমিদার বাড়ীতে আশ্রয় গ্রহণ করে। ঘুঘুডাঙ্গা জমিদার পরিবারের সদস্যদের সাহায্য সহযোগিতায় এ বিপুল সংখ্যক মুক্তিবাহিনী, কর্মকর্তা ও সাধারণ মানুষের কয়েকদিন যাবত আহার বাসস্থানের ব্যবস্থা করা হয়। পাক সৈন্যগন ঘুঘুডাঙ্গা অভিমুখে অগ্রসর হলে জমিদার পরিবারের সদস্যসহ সাধারণ মানুসগণ ঘুঘুডাঙ্গা পরিত্যাগ করে ভারতীয় এলাকায় আশ্রয় গ্রহণ করে। হানাদার পাকা সৈন্যরা মুক্তি ফৌজকে আশ্রয় ও সাহায্য সহযোগিতা দানের কারণে ঐতিহাসিক ঘুঘুডাঙ্গা জমিদার বাড়ীতে বোম সেলের আঘাতে সম্পূর্ণ রূপে ধ্বংস করে। বাংলাদেশ মুক্ত হওয়ার পর জমিদার পরিবারের সদস্যরা দেশে ফেরত আসেন। জমিদার বাড়ী সম্পূর্ণরূপে ধ্বংস হওয়ায় তারা ক্রমে দিনাজপুর শহরের ঈদগাহবস্থী মহল্লায় তাদের নিজস্ব জায়গায় বাড়ীঘর নির্মাণ করেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. মুক্তিযুদ্ধে ঘুঘুডাঙ্গা জমিদারদের অবদান
titleC. ঘুঘুডাঙ্গার অবস্থান
titleD. দেশ বিভাগ ও জমিদারী উচ্ছেদ
উত্তর: titleB
২০০৬ সালে, তেজস্বিনী জাতীয় প্রতিযোগিতায় ৫টি স্বর্ণ পদক, ৬টি রৌপ্য পদক এবং ৫টি ব্রোঞ্জ পদক জিতেছিলেন। তার ফলে এশিয়ান গেমস স্বর্ণ পদক বিজয়ী অঞ্জলি ভেদ পাঠক ভাগভাত এবং বিশ্ব রেকর্ডধারী সুমা শিরুরকে নির্বাচিত না করে, তাকে কমনওয়েলথ গেমসে ভারতকে প্রতিনিধিত্ব করার জন্য নির্বাচিত করা হয়। মেলবোর্নে অনুষ্ঠিত কমনওয়েলথ গেমসে মহিলাদের ১০ মিটার এয়ার রাইফেল একক ইভেন্টে এবং মহিলা ১০ মিটার এয়ার রাইফেল পেয়ার্স ইভেন্টে ( অভনীত কাউর সিধুর সাথে) স্বর্ণ পদক লাভ করেন।

সঠিক অনুচ্ছেদ শিরোনাম কোনটি?
titleA. ২০০৬ কমনওয়েলথ গেমস
titleB. এশিয়ান স্পোর্টস ফেডারেশন গেমস
titleC. জীবনী
titleD. আইএসএসএফ বিশ্বকাপ এবং আইএসএসএফ ওয়ার্ল্ড চ্যাম্পিয়নশিপ
উত্তর: titleA
২০১৩ এর রিপোর্ট অনুযায়ী, আফগানিস্তানে ৫৩% নারী ১৮ বছরের আগে বিবাহিত এবং ২১% নারী ১৫ বছরের আগে বিবাহিত। আফগানিস্তানে বিয়ের বৈধ বয়স ১৫ বছর (পিতার অনুমতি সাপেক্ষে)। আফগানিস্তানের ৩৪টি প্রদেশের মধ্যে বাল্যবিবাহের অন্যতম কারণ হল তাদের প্রচলিত বা'আদ প্রথা। এই রীতিতে গ্রামের মুরুব্বিরা যাদের জিরগা বলা হয়, তারা দুই পরিবারের মধ্যে বিবাদ নিষ্পত্তি বা ঋণ পরিশোধের জন্য অথবা কোনো অপরাধের শাস্তিস্বরূপ দোষী পরিবারের ৫-১২ বছর বয়সী কন্যা সন্তানকে জোরপূর্বক বিয়ে দেয়। অনেকসময় মেয়ের চাচা বা দূরসম্পর্কের কোনো আত্নীয়ের অপরাধের শাস্তিস্বরূপ তাকে বাল্যবিবাহে বাধ্য করা হয়।

অর্ধেকের বেশি ইয়েমেনি নারীর বিয়ে ১৮ বছরের আগে হয়, কারো কারো ৮ বছরেরও আগে। বিয়ের বয়স ১৫ বা ১৮ করার প্রচেষ্টাকে ইয়েমেন সরকারের শরীয়াহ আইন বিভাগ বাঁধা দিয়ে একে ইসলাম-বিরোধী ঘোষণা দেন। ইয়েমেনি মুসলিম সক্রিয় কর্মীরা বলেন, ৯ বছর বয়সেই মেয়েরা বিবাহের উপযুক্ত হয়।

এপ্রিল ২০০৮ সালে নুজুদ আলি নামে ১০ বছর বয়সী এক মেয়ে ধর্ষণের পর তার স্বামীকে তালাক দেয়। এই ঘটনার পর বিয়ের বয়স ১৮-তে উত্তীর্ণ করার ঘোষণা দেয়া হয়। সেপ্টেম্বর ২০১৩ সালে, ৮ বছর বয়সী এক মেয়েকে ৪০ বছর বয়সী পুরুষের সাথে বিয়ে দেয়ার পর বিয়ের রাতেই অতিরিক্ত রক্তক্ষরণে মৃত্যুবরণ করে।

ইউনাইটেড নেশানস পপুলেশন ফান্ড - এর গবেষণা অনুযায়ী, তুরস্কে ১৮ বছরের নিচে মেয়েদে বিয়ের হার ২৮.২% যা প্রতি ৩টি বিয়ের মধ্যে ১টি।

সঠিক অনুচ্ছেদ শিরোনাম কোনটি?
titleA. বাল্যবিবাহ রোধে আন্তর্জাতিক পদক্ষেপ
titleB. ধর্ম
titleC. দেশভেদে বাল্যবিবাহ
titleD. মধ্যপ্রাচ্য
উত্তর: titleD
এদ্ধতিতে মাছ চাষের জন্য প্রথমেই খাঁচা তৈরি করতে হয়। লোহার পাইপ কিংবা দণ্ড দিয়ে তৈরি প্রতিটি খাঁচার দৈর্ঘ্য ২০ ফুট, প্রস্থ ১০ ফুট ও উচ্চতা ৬ ফুট হতে হয়। ভাসমান অবস্থায় খাঁচায় দুই পদ্ধতিতে মাছ চাষ করা যায়। প্রথমে পদ্ধতিতে খাঁচা স্থাপনের জন্যে খাঁচার মাপের লোহার পাইপ বা দন্ড অথবা বাঁশের তরী হাতলের জাল বেঁধে পানিতে ভাসাতে হয়। তারপর খাঁচার চার কানায় পাথর বা ভারি কিছু যা পানিতে ডুবে যায় এমন বস্তু যুক্ত করতে হয়। যাতে জালের নিচের অংশ টান টানভাবে পানিতে সমানভাবে সারা বছর কমপে ৩-৪ মিটার গভীর পানি থাকে এমন স্থানে খাঁচা তৈরি করতে হয়। 
দ্বিতীয় পদ্ধতিতে সারিবদ্ধভাবে চারদিকে বাঁশের বনী তরী করে সেখানে জালযুক্ত করে জলাশয়ের পাড় থেকে কিছুটা নিরাপদ্ধ দুরুত্বে রাখতে হবে। যেখানে সারাবছর কমপক্ষে ৩-৪ মিটার গভীর পানি থাকে। আর সেখানে শক্ত খুঁটি দিয়ে খাঁচাগুলো বাঁধতে হবে। তবে খাঁচার মধ্যে লোহা ব্যবহার করলে তা ভাসমান রাখতে প্লাস্টিকের গোলাকার বট ব্যবহার করা যেতে পারে অথবা শক্ত ড্রাম ব্যবহার করা যেতে পারে। 

সঠিক অনুচ্ছেদ শিরোনাম কোনটি?
titleA. বাংলাদেশ
titleB. সুবিধা
titleC. থাইল্যান্ড
titleD. পদ্ধতি
উত্তর: titleD
অশ্বত্থ ভারতীয় উপমহাদেশ এবং দক্ষিণ-পূর্ব এশিয়া যেমন বাংলাদেশ, ভুটান, চীন (ইউনান প্রদেশ), ভারত (আন্দামান ও নিকোবর দ্বীপপুঞ্জ বাদে), লাওস, নেপাল, পাকিস্তান, থাইল্যান্ড এবং ভিয়েতনাম অঞ্চলের স্থানীয় বৃক্ষ। প্রাথমিকভাবে ২৮৮ খ্রিস্টপূর্বাব্দে শ্রীলঙ্কা এবং পরে ফিলিপাইন ও সিঙ্গাপুরসহ অন্যান্য প্রতিবেশী এশীয় দেশগুলিতে এর সূচনা হয়েছিল।

সঠিক অনুচ্ছেদ শিরোনাম কোনটি?
titleA. ব্যবহার
titleB. এশিয়া
titleC. বিভিন্ন ভাষায় নাম
titleD. বর্ণনা
উত্তর: titleB
শিক্ষা প্রতিবেদন অনুযায়ী পাথরঘাটা উপজেলায় শিক্ষার হার ৬৫%। যার মধ্যে পুরুষের শিক্ষার হার ৬৮% এবং মহিলাদের ৬২%। ১৯৯৫ সালে পাথরঘাটার কলেজ রোডে প্রতিষ্ঠিত তাসলিমা মেমোরিয়াল একাডেমী বরগুনা জেলার শ্রেষ্ঠ এবং বরিশাল শিক্ষা বোর্ডের অন্যতম সেরা বিদ্যালয়। পাথরঘাটা উপজেলায় ৯ টি কলেজ, ৪১ টি মাধ্যমিক ও উচ্চ মাধ্যমিক বিদ্যালয়, ৩ টি বালিকা উচ্চ বিদ্যালয়, ১২০ টি সরকারি প্রাথমিক বিদ্যালয়, ৩৮ টি বেসরকারি প্রাথমিক বিদ্যালয় এবং ২০ টি কমিউনিটি প্রাথমিক বিদ্যালয় রয়েছে। এছাড়াও ২ টি কামিল মাদ্রাসা, ৪ টি ফাজিল, ৭ টি আলিম ও ১৬ টি দাখিল মাদ্রাসা রয়েছে। পাথরঘাটা উপজেলার উল্লেখযোগ্য শিক্ষা প্রতিষ্ঠান সমূহের মধ্যে রয়েছে তাসলিমা মেমোরিয়াল একাডেমী, পাথরঘাটা কে.এম. উচ্চ বিদ্যালয়, পাথরঘাটা কলেজ, সৈয়দ ফজলুল হক বিশ্ববিদ্যালয় কলেজ ও বাদুরতলা স্বতন্ত্র ইবতেদায়ী মাদ্রাসা।

পাথরঘাটা উপজেলার শিক্ষা ব্যবস্থা বাংলাদেশের অন্য সব শহরের মতই। সকল মাধ্যমিক ও উচ্চ মাধ্যমিক বিদ্যালয়গুলো বরিশাল মাধ্যমিক ও উচ্চ মাধ্যমিক শিক্ষা বোর্ড এর অন্তর্ভুক্ত। বাংলাদেশের শিক্ষাব্যবস্থায় প্রধানত পাঁচটি ধাপ রয়েছে: প্রাথমিক (১ থেকে ৫), নিম্ন মাধ্যমিক (৬ থেকে ৮), মাধ্যমিক (৯ থেকে ১০), উচ্চ মাধ্যমিক (১১ থেকে ১২) এবং উচ্চ শিক্ষা। প্রাথমিক শিক্ষা সাধারণত ৫ বছর মেয়াদী হয় এবং প্রাথমিক বিদ্যালয় সমাপনী পরীক্ষার মাধ্যমে শেষ হয়, ৩ বছর মেয়াদী নিম্ন মাধ্যমিক শিক্ষা সাধারণত নিম্ন মাধ্যমিক স্কুল সার্টিফিকেট (জেএসসি), ২ বছর মেয়াদী মাধ্যমিক শিক্ষা মাধ্যমিক স্কুল সার্টিফিকেট (এসএসসি), ২ বছর মেয়াদী উচ্চ মাধ্যমিক শিক্ষা সাধারণত উচ্চ মাধ্যমিক স্কুল সার্টিফিকেট (এইচএসসি) পরীক্ষার মাধ্যমে শেষ হয়।

মূলত বাংলা ভাষায় পাঠদান করা হয় তবে ইংরেজি ব্যাপকভাবে পাঠদান ও ব্যবহৃত হয়। অনেক মুসলমান পরিবার তাদের সন্তানদের বিশেষায়িত ইসলামী শিক্ষাপ্রতিষ্ঠান যেমন মাদ্রাসাতে প্রেরণ করেন। মাদ্রাসাগুলোতেও প্রায় একই ধরনের ধাপ উত্তীর্ণ হতে হয়। উচ্চ মাধ্যমিকে উত্তীর্ণ হওয়ার পর কোন শিক্ষার্থী সাধারণত উচ্চ শিক্ষা প্রতিষ্ঠান যেমন, বিশ্ববিদ্যালয়ে ভর্তি হতে পারে। পাথরঘাটায় উচ্চ মাধ্যমিকের পর উচ্চ শিক্ষার জন্য পাথরঘাটা কলেজ ও সৈয়দ ফজলুল হক বিশ্ববিদ্যালয় কলেজ রয়েছে যা জাতীয় বিশ্ববিদ্যালয়ের অধীন স্নাতক ও স্নাতকোত্তর ডিগ্রি প্রদান করে।

প্রখ্যাত শিক্ষাবিদ ও ঢাকা বিশ্ববিদ্যালয়ের ২৮ তম ভাইস চ্যান্সেলর অধ্যাপক মোহাম্মদ আখতারুজ্জামানের জন্ম পাথরঘাটার কালিপুর গ্রামে।

সঠিক অনুচ্ছেদ শিরোনাম কোনটি?
titleA. স্বাস্থ্য
titleB. শিক্ষা
titleC. জলবায়ু
titleD. নদ-নদী
উত্তর: titleB
টাইপ ১বি সুপারনোভার আলোক বক্ররেখা (ঔজ্জ্বল্য বনাম সময়ের লেখ) বিভিন্ন আকারের হয়। তবে, কিছু ক্ষেত্রে 
প্রায় ১এ সুপারনোভার মতই হতে পারে। টাইপ ১বি সুপারনোভার আলোক বক্ররেখা লাল এবং কম ঔজ্জ্বল্যে সর্বোচ্চ হতে পারে। বর্ণালীর অবলোহিত অংশে, একটি টাইপ ১বি সুপারনোভার আলোক বক্ররেখা টাইপ ২-এল এর আলোক বক্ররেখার অনুরূপ। বর্ণালী বক্ররেখায় টাইপ ১সি সুপারনোভার তুলনায় টাইপ ১বি এর পতনের হার সাধারণত ধীর হয়।

টাইপ ১এ সুপারনোভার আলোক বক্ররেখা, মহাজাগতিক দূরত্ব পরিমাপের জন্য কার্যকর। এজন্য যে, তারা প্রমাণ আলোকের মত আচরণ করে। তবে, টাইপ ১বি এবং ১সি সুপারনোভার বর্ণালীর মিলের কারণে, দ্বিতীয়টি সুপারনোভা সমীক্ষায় দূষণের উৎস হতে পারে। তাই দূরত্ব অনুমানের আগে পর্যবেক্ষন কৃত নমুনাগুলি থেকে সাবধানতার সাথে এদের অপসারণ করতে হয়।

সঠিক অনুচ্ছেদ শিরোনাম কোনটি?
titleA. আরো দেখুন
titleB. সৃজন
titleC. আলোক বক্ররেখা
titleD. বর্ণালী
উত্তর: titleC
২০১১ সালের জুনে পিট ডেক্সটারের উপন্যাস অবলম্বনে লি ড্যানিয়েলসের "দ্য পেপারবয়" ছবিতে তাকে অভিনেত্রী হিসেবে নেওয়া হয়। ২০১১ সালের ১লা আগস্ট থেকে থ্রিলারধর্মী এই ছবিটির চিত্রধারণ শুরু হয়। ছবিটি ২০১২ সালে মুক্তি পায়। ছবিটি কান চলচ্চিত্র উৎসবে প্রতিযোগিতা বিভাগে অংশগ্রহণ করে এবং কিডম্যানের অভিনয় সমালোচকদের দৃষ্টি আকর্ষণ করে। কিডম্যান শ্রেষ্ঠ পার্শ্ব অভিনেত্রী বিভাগে স্ক্রিন অ্যাক্টরস গিল্ড ও স্যাটার্ন পুরস্কারের পাশাপাশি তার দ্বিতীয় গোল্ডেন গ্লোব পুরস্কারের মনোনয়ন লাভ করেন। ২০১২ সালে অডিবল.কম থেকে কিডম্যানের কণ্ঠে ভার্জিনিয়া উলফের "টু দ্য লাইটহাউজ" বইয়ের অডিওবুক প্রকাশিত হয়। ২০১৩ সালে তিনি পার্ক চ্যান-উকের "স্টকার" ছবিতে অভিনয় করে ইতিবাচক সমালোচনা লাভ করেন এবং শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কারের মনোনয়ন লাভ করেন। এই বছর এপ্রিলে তিনি কান চলচ্চিত্র উৎসবের প্রধান প্রতিযোগিতার জুরি হিসেবে নির্বাচিত হন।

সঠিক অনুচ্ছেদ শিরোনাম কোনটি?
titleA. ২০১৬-বর্তমান: পুনরুত্থান
titleB. ১৯৮৩-১৯৯৪: কর্মজীবনের প্রারম্ভ
titleC. ২০১০-২০১৫: স্বাধীন ও জীবনীমূলক চলচ্চিত্র
titleD. প্রাথমিক জীবন
উত্তর: titleC
মক্কা বিজয়-এর দ্বিতীয় বছরে ইসলামের নবী মুহম্মাদ তার জীবনের সর্বশেষ হজ্ব পালন করেন। এটি বিদায় হজ্জ নামে মুসলিমদের কাছে পরিচিত। এর পূর্ববর্তী বৎসরে তিনি হজ্ব করেননি। মক্কা বিজয়ের পরবর্তী বছরে ইসলামের প্রথম খলিফা আবুবকর এর নেতৃত্বে হজ্ব সম্পাদিত হয়। পরবর্তী বৎসরে মুহম্মাদ হজ্বের নেতৃত্ব দান করেন। বিদায় হজ্বের মাধ্যমে তিনি মুসলিমদের জন্য আদর্শরূপে হজ্ব পালনের নিয়মাবলী উল্লেখ এবং প্রদর্শন করেন। এই হজ্বের সময় তিনি আরাফাতের ময়দান-এ যে ভাষণ প্রদান করেন তা মুসলিমদের কাছে বেশ তাৎপর্যপূর্ণ।

সঠিক অনুচ্ছেদ শিরোনাম কোনটি?
titleA. বিদায় হজ্জ
titleB. ইহরাম
titleC. নারীদের জন্য মাহরাম
titleD. হজ্বের ঐতিহাসিক পটভূমি
উত্তর: titleA
আলিমুদ্দিন ব্রিটিশ ভারতের অজমের শহরে ১৯৩০ সালের ১৫ই ডিসেম্বর জন্মগ্রহণ করেন। ১৯৪৭ সালে পাকিস্তান স্বাধীন হওয়ার পর, তিনি তার পরিবারের সাথে করাচীতে চলে যান। এরপর তিনি লন্ডনে বসবাস শুরু করেন এবং বাকি জীবন অবিবাহিত থেকে তার পরিবারে দেখাশোনা করতে থাকেন। পাকিস্তান আন্তর্জাতিক এয়ারলাইন্স (পিআইএ) তাকে লন্ডন হিথ্রো বিমানবন্দরে কাজ করার একটি সুযোগ দেয়। তার দুই ভাই, সালিমুদ্দিন ও আজিমউদ্দিন, উভয়েই ফার্স্ট ক্লাস ক্রিকেটের খেলোয়াড় ছিলেন। তার ভাতিজা, জেমস উদ্দিন, সালিমুদ্দিনের ছেলে, তিনিও একজন ক্রিকেটার এবং বর্তমানে তিনি ইংল্যান্ডে সেমি-প্রফেশনাল হিসেবে খেলছেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. আন্তর্জাতিক ক্যারিয়ার
titleC. মৃত্যু
titleD. ফার্স্ট-ক্লাস ক্যারিয়ার
উত্তর: titleA
মাসুদ উদ্দিন ১৯৭৫ সালের ১ মে বাংলাদেশ সেনাবাহিনীতে যোগদানের মাধ্যমে তার কর্মজীবন শুরু করেন। ২০০৭ সালের ১১ জানুয়ারি তত্ত্বাবধায়ক সরকার দায়িত্ব নেয় এবং বাংলাদেশের রাজনৈতিক সংকট (এক-এগারো নামে পরিচিত) শুরু হয়। এ সময় মাসুদ উদ্দিন বাংলাদেশ সেনাবাহিনীর ৯ম পদাতিক ডিভিশনের প্রধান (জিওসি) ছিলেন। একই বছর তিনি মেজর জেনারেল থেকে পদোন্নতি পেয়ে লেফট্যানেন্ট জেনারেল হন। বাংলাদেশের এ রাজনৈতিক সংকটে মাসুদ উদ্দিন অন্যতম একজন সংগঠক ছিলেন বলে বিভিন্ন মাধ্যমে উল্লেখ করা হয়েছে। অভিযোগ রয়েছে, সে সময় তিনি তার অধীনস্থ ব্যাটালিয়নের সহযোগিতায় বাংলাদেশের রাষ্ট্রপতি ভবন, বঙ্গভবনের নিয়ন্ত্রণ গ্রহণ করেন। তিনি সশস্ত্র বাহিনীর প্রিন্সিপাল স্টাফ অফিসার হিসেবেও দায়িত্ব পালন করেন।

তত্ত্বাবধায়ক সরকার দুর্নীতি-অনিয়ম দূর করতে গুরুতর অপরাধ দমন সংক্রান্ত জাতীয় সমন্বয় কমিটি গঠন করে যার প্রধান সমন্বয়ক হিসেবে দায়িত্ব পান মাসুদ উদ্দিন। ২০০৮ সালের ২ জুন তাকে সশস্ত্র বাহিনীর প্রিন্সিপাল স্টাফ অফিসার থেকে ডিফেন্স সার্ভিসেস কম্যান্ড অ্যান্ড স্টাফ কলেজের কমান্ড্যান্ট পদে ও ৮ জুন পররাষ্ট্র মন্ত্রণালয়ে বদলি করা হয়। এরপর একই বছর ২ সেপ্টেম্বর তাকে অস্ট্রেলিয়ায় বাংলাদেশ হাইকমিশনের কমিশনার হিসেবে নিয়োগ করা হয়। ২০০৮ সালের ৪ নভেম্বর তিনি কমিশনার হিসেবে দায়িত্ব গ্রহণ করেন। ২০১১ সালের ২৯ জুন তার চাকুরীর মেয়াদ শেষ হলেও পরবর্তীতে তার মেয়াদ বাড়ানো হয় এবং ২০১৪ সাল পর্যন্ত তিনি অস্ট্রেলিয়ায় বাংলাদেশের হাইকমিশনার হিসেবে দায়িত্ব পালনের পর অবসর গ্রহণ করেন।

সঠিক অনুচ্ছেদ শিরোনাম কোনটি?
titleA. ব্যক্তি ও পারিবারিক জীবন
titleB. রাজনৈতিক জীবন
titleC. প্রারম্ভিক জীবন
titleD. কর্মজীবন
উত্তর: titleD
সর্বপ্রথম ১৬৫০ থেকে ১৬৬০ সনের মধ্যে একটি প্রাণী হিসাবে প্রাণিসম্পদ ব্যবহৃত হয়েছিল। কখনো গবাদি পশু কিংবা গৃহপালিত পশু নামেও প্রাণিসম্পদকে সূচিত করা হয়।

মার্কিন যুক্তরাষ্ট্রের একটি ফেডারেল আইন নির্দিষ্ট কৃষি পণ্যকে কোনো কর্মসূচী বা ক্রিয়াকলাপের জন্য যোগ্য বা অযোগ্য করার শর্তটিকে সংজ্ঞায়িত করে। উদাহরণস্বরূপ, ১৯৯৯ সালের প্রাণীসম্পদ আইন (পিএল ১০৬–৭৮, শিরোনাম ৯) এ কেবলমাত্র গবাদি পশু এবং ভেড়াকে হিসাবে প্রাণিসম্পদ সংজ্ঞায়িত করা হয়েছে, ১৯৮৮ সালে দুর্যোগ সহায়তার আইনটিতে এই শব্দটিকে "গবাদি পশু, ভেড়া, ছাগল, হাঁস, মুরগি হিসাবে সংজ্ঞায়িত করা হয়েছে (ডিম উৎপাদনকারী হাঁস-মুরগী ​​সহ), খাবারের জন্য বা খাবারের উৎপাদনে ব্যবহৃত ঘোড়া, খাবারের জন্য ব্যবহৃত মাছ এবং সচিব কর্তৃক মনোনীত অন্যান্য প্রাণী।

তবে পৃথিবীর অনেক দেশেই মানুষের আচরনের দ্বারা বা যেকোনো উপায়ে মৃত প্রাণী থেকে মাংস বিক্রি বা প্রক্রিয়াজাত করা অবৈধ।

সঠিক অনুচ্ছেদ শিরোনাম কোনটি?
titleA. ইতিহাস
titleB. প্রকারভেদ
titleC. পরিবহন ও বাজারজাতকরন
titleD. শব্দতত্ত্ব
উত্তর: titleD
তার সৃষ্ট বিখ্যাত চরিত্রগুলির গল্প ছাড়াও সত্যজিৎ রায় আরো নানা গল্প রচনা করেছেন। এগুলির অনেকগুলিই সন্দেশ পত্রিকায় অথবা বারোটি করে গল্পের সংকলন হিসাবে প্রকাশিত হয়েছে- যেগুলি সরচিপূর্ণ পটভুমিকায় গড়ে তোলা, এবং গল্প হিসাবে প্রায় শেষ অবধি সাদামাঠা কিন্তু সমাপ্তির ঠিক আগে গল্প অদ্ভুত মোড় নিয়ে পাঠককে অবিস্মরণীয় অনুভূতির স্বাদ দিয়েছে। অধিকাংশ গল্পেই দেখানো হয়েছে কিভাবে সামান্য কোন ঘটনা কারুর জিবনে গভীর রেখাপাত করেছে, আবার কোন কোনটি রোমহর্ষক ভয়ের গল্প। এদের ভাষা খুবই সরল ও সাবলীল।

সত্যজিৎ রায় অনেক ছোট গল্প ইংরাজী থেকে অনুবাদও করেন যেগুলি বেশীরভাগই রোমাঞ্চকর গল্প যাদের মধ্যে কয়েকটি ব্রাজিলের কালো বাঘ বইটিতে প্রকাশিত হয়।

সঠিক অনুচ্ছেদ শিরোনাম কোনটি?
titleA. অন্যান্য ছোট গল্প
titleB. অন্যান্য
titleC. মোল্লা নাসীরুদ্দীনের গল্প
titleD. কবিতা
উত্তর: titleA
লেক বনভিল-এর অবশিষ্ট জলাধারগুলোর মধ্যে সবচেয়ে বড় হল গ্রেট সল্ট লেক। বনভিল ইউটাতে অবস্থিত একটি প্রাগঐতিহাসিক হ্রদ। বনভিল হ্রদের সর্বোচ্চ নির্ণীত আয়তন , যা বর্তমান লেক মিশিগানের আয়তনের প্রায় সমান এবং বর্তমান গ্রেট সল্ট লেকের আয়তনের দশগুণ। বনভিলের সর্বোচ্চ ধারণকৃত গভীরতা । ইউটা অঙ্গরাজ্যের অধিকাংশ অঞ্চল জুড়ে বনভিল হ্রদ ছিল। এছাড়া প্লাইস্টোসিন যুগে আইডাহো এবং নেভাডা রাজ্যেও এই বনভিল হ্রদের অবস্থান ছিল।

বিগত ১৬,৮০০ বছর পূর্ব পর্যন্ত বনভিল লেকের অস্তিত্ব ছিল। বৈশ্বিক জলবায়ু পরিবর্তনের কারণে হ্রদটি শুকিয়ে যেতে থাকে, ফলে হ্রদটি থেকে বেশ কয়েকটি ছোট হ্রদের সৃষ্টি হয়। এর মধ্যে গ্রেট সল্ট লেক, ইউটা লেক, সেভিয়ার লেক এবং রাশ লেক উল্লেখযোগ্য।

সঠিক অনুচ্ছেদ শিরোনাম কোনটি?
titleA. বাণিজ্য
titleB. ওয়েস্ট ডেজার্ট পাম্পিং প্রকল্প
titleC. ১৯৩০ সালের প্রকল্প
titleD. উৎস
উত্তর: titleD
ভেনগিয়েন্স এ অসম ট্রুথ (দ্য মিজ এবং আর ট্রুথ) এর কারণে জন সিনা আলবের্তো দেল রিওর কাছে হেরে গেলে সিনা জ্যাক রাইডার কে তার ট্যাগ টিম পার্টনার হিসেবে নির্বাচন করে। কিন্তু ম্যাচ শুরু হওয়ার পূর্বে তারা রাইডার কে ইঞ্জুরি করে। তাই র জেনারেল ম্যানেজার জন লওরিনিটস সিনাকে অন্য পার্টনার নির্বাচন করতে বলে। সিনা তখন তার রেসেলম্যানিয়া ২৮ এর প্রতিপক্ষ দ্য রক কে পার্টনার হিসেবে নির্বাচিত করে। এবং ইতিহাসের সেরা ক্যারিসমাটিক ট্যাগ টিম হিসেবে জায়গা পায়। রক তার প্রস্তাবটি পরের সপ্তাহে গ্রহণ করে।

সামারস্লামে আলবের্তো দেল রিও তার মানি ইন দ্য ব্যাংক কন্ট্রাকটি সিএম পাংক এর উপর ক্যাশ ইন করে ডাব্লিউডাব্লিউই চ্যাম্পিয়ন হয়ে যায়। হেল ইন অ্যা সেল এ একটি ট্রিপল থ্রেট ম্যাচ সেট করা হয় যেখানে জন সিনাও অন্তর্ভুক্ত হয়। কিন্তু হেরে যায়। তাই পাংক একটি সিঙ্গেল রিম্যাচের আবেদন করে দেল রিওর কাছে। কিন্তু সে খেলতে অস্বীকৃতি জানায়। পরে পাংক তাকে "অ্যানাকোন্ডা ভাইস" লক করলে দেল রিও তা মেনে নেয়।

ওয়ার্ল্ড হেবিওয়েট চ্যাম্পিয়ন মার্ক হেনরি এবং বিগ শোর একটি ম্যাচ হয়েছিল ভেনগিয়েন্সে। কিন্তু ম্যাচের মাঝখানে দুজনেই ম্যাচটি খেলতে অসমর্থ হয়। তাই একটি রিম্যাচ সার্ভাইভার সিরিজে রাখা হয়।

সার্ভাইভার সিরিজ এলিমিনেশন ম্যাচ হিসেবে টিম রেন্ডি অরটন (শেইমাস, সিন কারা, ম্যাসন রায়ান এবং কফি কিংস্টন) এবং টিম ওয়েড ব্যারেট (কোডি রোডস, ডল্ফ জিগলার, জ্যাক সোয়েগার, হুনিকো) এর ম্যাচ সেট করা হয়।

সঠিক অনুচ্ছেদ শিরোনাম কোনটি?
titleA. বিক্রয়
titleB. স্টোরিলাইন
titleC. গ্রহণ
titleD. মেইন ইভেন্ট
উত্তর: titleB
দেবীগঞ্জ নামকরণ নিয়ে সাধারণত দুটি মতই বেশি প্রচলিত। এই জনপদটি পূর্বে রাজবংশীয় হিন্দু অধ্যুষিত ছিল বিধায় এখানে ছোট ছোট অনেক দেব দেবীর মূর্তি পাওয়া যেত। কিছু দিন আগেও এ অঞ্চলের বিভিন্ন অংশে মাটির নিচে অনেক ছোট ছোট মাটির মূর্তি পাওয়া যায়। এই দেব বা দেবীর নাম থেকেই দেবীগঞ্জ নামটি হতে পারে। তবে সবচেয়ে গ্রহণযোগ্য মত হল-সন্ন্যাসী বিদ্যোহের অন্যতম রুপকার ও খ্যাতিমান নেত্রী দেবী চৌধুরীর নামে নামকরণ। কারণ দেবীগঞ্জ ছিল তার বিপ্লবী আড্ডা। এ অঞ্চলে প্রবাহিত তিস্তা, করতোয়া, আত্রাই প্রভৃতি নদী ছিল তার অবাধ বিচরনস্থল। এখানকার বিভিন্ন জনপদে তিনি বৃটিশদের সাথে খন্ড খন্ড যুদ্ধে অবতীর্ণ হয়ে ছিলেন। তাই কৃষক-সন্ন্যাসী ফকির বিদ্যোহের অন্যতম নেত্রী দেবী চৌধুরীরর স্মৃতি থেকে এর নামকরণ করা হয় দেবীগঞ্জ। এর অন্যতম প্রমাণ হল তার প্রধান সহযোগী ভবানী পাঠকের নামে দেবীগঞ্জের দক্ষিণে ভবানীগঞ্জ নামে একটি জায়গার নাম করণ করা হয়েছে।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. দেবীগঞ্জ ইউনিয়নের ইতিহাস
titleC. আয়তন
titleD. অবস্থান
উত্তর: titleB